Neuvoston asetus (ETY) N:o 2714/72 annettu 19 päivänä joulukuuta 1972 voin ja kerman markkinoiden interventiotoimenpiteitä koskevista yleisistä säännöistä annetun asetuksen (ETY) N:o 985/68 muuttamisesta



Virallinen lehti nro L 291 , 28/12/1972 s. 0015 - 0016

Suomenk. erityispainos Alue 3 Nide 5 s. 0052

Tanskank. erityispainos: Sarja I Alue 1972(31.12)L291 s. 0011

Ruotsink. erityispainos Alue 3 Nide 5 s. 0052

Englannink. erityispainos: Sarja I Alue 1972(28-30.12) s. 0015

Kreikank. erityispainos: Luku 03 Nide 8 s. 0220

Espanjank. erityispainos: Luku 03 Nide 6 s. 0156

Portugalink. erityispainos: Luku 03 Nide 6 s. 0156



NEUVOSTON ASETUS (ETY) N:o 2714/72 annettu 19 päivänä joulukuuta 1972 voin ja kerman markkinoiden interventiotoimenpiteitä koskevista yleisistä säännöistä annetun asetuksen (ETY) N:o 985/68 muuttamisesta EUROOPAN YHTEISÖJEN NEUVOSTO, joka ottaa huomioon uusien jäsenvaltioiden liittymisestä Euroopan talousyhteisöön ja Euroopan atomienergiayhteisöön Brysselissä 22 päivänä tammikuuta 1972 allekirjoitetun sopimuksen(1) ja erityisesti siihen liitetyn asiakirjan(2) 153 artiklan, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(3), sellaisena kuin se on viimeksi muutettuna asetuksella (ETY) N:o 1411/71(4), ja erityisesti sen 6 artiklan 6 kohdan, ottaa huomioon komission ehdotuksen, sekä katsoo, että liittymisasiakirjan 30 artiklassa määrätään, että liitteen II luettelossa mainitut asiakirjat, jotka ovat tulleet tarpeellisiksi liittymisen vuoksi, on mukautettava mainitussa liitteessä määriteltyjä suuntaviivoja noudattaen, 15 päivänä heinäkuuta 1968 annetussa neuvoston asetuksessa (ETY) N:o 985/68(5), sellaisena kuin se on viimeksi muutettuna asetuksella (ETY) N:o 1075/71(6), säädetään, että interventiotoimenpiteitä sovelletaan ainoastaan sellaiseen voihin, joka jäsenvaltioissa luokitellaan ensiluokkaiseksi; tästä syystä interventio koskee voita, jonka rasvapitoisuus on kansallisten säännösten mukaisesti vähintään 82 painoprosenttia, ja nykyisin yli 90 prosentilla Yhdistyneessä kuningaskunnassa ja Irlannissa tuotetusta voista rasvapitoisuus on vähintään 80 painoprosenttia; tästä syystä mainitun asiakirjan liitteessä II olevan II A kohdan d alakohdan alakohdassa määrätään, että asetuksen (ETY) N:o 985/68 1 artiklan 3 kohdan a alakohtaan ja 8 artiklan 4 kohtaan on lisättävä kussakin uudessa jäsenvaltiossa tuotettavaa sellaista voita koskeva määritelmä, joka voi joutua intervention kohteeksi siten, että kyseinen voi vastaisi niitä vaatimuksia, joita sovelletaan voihin, jolle voidaan nykyisin toteuttaa interventiotoimenpiteitä yhteisössä; tässä yhteydessä mainitun asetuksen 1 artikla olisi laadittava uudelleen, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 985/68 1 artikla 1 päivästä helmikuuta 1973 seuraavasti: "1. Interventioelimet ostavat ainoastaan sellaista voita, a) jonka on tuottanut hyväksytty laitos, b) joka on 3 kohdan a alakohdan määritelmän ja b alakohdan luokittelun mukaista, c) joka täyttää säilytystä koskevat määritettävät vaatimukset sekä lisävaatimukset, joista interventioelimet voivat säätää, d) joka ei ostettaessa ylitä vahvistettavaa ikää, e) joka täyttää vähimmäismäärää, pakkausta ja pakkausmerkintöjä koskevat määritettävät edellytykset. 2. Ennen asetuksen (ETY) N:o 804/68 27 artiklan mukaisesti annettujen säännösten soveltamispäivää laitos hyväksytään ainoastaan, jos se valmistaa 3 kohdan a ja b alakohdassa säädetyt vaatimukset täyttävää voita. 3. Ennen 2 kohdassa säädettyä päivää 1 kohdassa tarkoitetun voin: a) on oltava koostumukseltaan ja ominaisuuksiltaan seuraavanlaista: joko aa) - rasvapitoisuuden vähintään 82 painoprosenttia, - vesipitoisuuden enintään 16 painoprosenttia, - valmistettu happamasta kermasta; tai bb) - rasvapitoisuuden vähintään 80 painoprosenttia, - vesipitoisuuden enintään 16 painoprosenttia, - suolapitoisuuden enintään 2 painoprosenttia, - valmistettu imelästä kermasta; b) on oltava: - luokkaan "beurre marque de contrôle" kuuluvaa belgialaisen voin osalta, - luokkaan "Lurmoerket" kuuluvaa tanskalaisen voin osalta, - luokkaan "Markenbutter" kuuluvaa saksalaisen voin osalta, - luokkaan "pasteurisé A" kuuluvaa ranskalaisen voin osalta, - luokkaan "Irish creamery butter" kuuluvaa irlantilaisen voin osalta, - tuotettu ainoastaan sentrifugoidusta ja pastöroidusta kermasta italialaisen voin osalta, - luokkaan "marque Rose" kuuluvaa luxemburgilaisen voin osalta, - luokkaan "Export Kwaliteit" alankomaalaisen voin osalta, - luokkaan "extra selected" kuuluvaa Isossa-Britanniassa valmistetun voin osalta, ja luokkaan "premium" kuuluvaa pohjoisirlantilaisen voin osalta. 4. Voin haltijat voivat tehdä tarjouksia ainoastaan sen jäsenvaltion interventioelimelle, jonka alueella voi on tuotettu. 5. Asetuksen (ETY) N:o 804/68 5 artiklan a kohdassa tarkoitettua interventiohintaa sovelletaan voihin, jonka rasvapitoisuus on vähintään 82 painoprosenttia. Sellaisen voin osalta, jonka rasvapitoisuus on enintään 80, mutta vähintään 82 painoprosenttia, interventioelimen ostohinta on yhtä suuri kuin interventiohinta kerrottuna kertoimella 0,9756.". 2 artikla Korvataan asetuksen (ETY) N:o 985/68 8 artiklan 4 kohta 1 päivästä helmikuuta 1973 seuraavasti: "4. Ennen asetuksen (ETY) N:o 804/68 27 artiklan mukaisesti annettujen säännösten soveltamispäivää jäsenvaltion interventioelin saa solmia voita koskevan sopimuksen ainoastaan, jos voi on tuotettu yhteisössä ja se täyttää 1 artiklan 3 kohdan a ja b alakohdassa säädetyt vaatimukset." 3 artikla Tämä asetus tulee voimaan 1 päivänä tammikuuta 1973. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä joulukuuta 1972. Neuvoston puolesta Puheenjohtaja P. LARDINOIS (1) EYVL N:o L 73, 27.3.1972, s. 5 (2) EYVL N:o L 73, 27.3.1972, s. 14 (3) EYVL N:o L 148, 28.6.1968, s. 13 (4) EYVL N:o L 148, 3.7.1971, s. 4 (5) EYVL N:o L 169, 18.7.1968, s. 1 (6) EYVL N:o L 116, 28.5.1971, s. 1